ปรับเปลี่ยนวิถีชีวิต เปลี่ยนแปลงทันทีเพื่อลดอาการง่วงนอน
เป็นการรักษาสารพัดโรคที่อมตะที่สุด การดื่มน้ำเป็นประจำตลอดทั้งวันจะทำให้คุณรู้สึกมีชีวิตชีวาในทันที ส่วนใหญ่แล้วไอ้เจ้าอาการอ่อนเพลียกับง่วงซึมนั้นเป็นผลมาจากการที่ร่างกายขาดน้ำเท่านั้นไม่ใช่อะไรอื่น ดื่มน้ำทันทีที่คุณลืมตาตื่นในตอนเช้าเพื่อเริ่มระบบการเผาผลาญอาหาร และยังคงดื่มน้ำอยู่เรื่อยๆ อีกหลายๆ แก้วตลอดทั้งวัน การกลิ้งตัวลุกจากเตียงอย่างเซื่องซึมในตอนเช้าหลังจากสลึมสลือเผลอหลับไปเป็นครั้งที่ห้าแสดงว่าคุณน่าจะเริ่มต้นวันด้วยการขาดอาหารเช้า การทำเช่นนั้นจะทำให้ระบบเผาผลาญอาหารในร่างกายปรับตัวอยู่ในโหมดสล็อธ คืออืดช้ายืดยาด ทำให้คุณพลอยเริ่มต้นทุกสิ่งทุกอย่างช้าไปด้วยตลอดทั้งวัน ถ้าจำเป็นก็ต้องฝืนบังคับตัวเองให้ตื่นก่อนเวลาสักหน่อย และใช้เวลาไปกับการรับประทานอาหารเช้าให้เต็มที่ สารอาหารที่ได้จะเป็นพลังงานขับเคลื่อนตัวคุณไปตลอดทั้งวัน มันคุ้มกับการเสียสละปุ่มกดงีบหลับไปเลยละ เช่นเดียวกับการที่ร่างกายขาดน้ำ อาการเหนื่อยล้านั้นอาจเป็นสัญญาณที่ร่างกายเตือนคุณว่ามันหิวและต้องการพลังงานในรูปแบบของอาหาร ดังนั้นแทนที่จะทำตามสังคมที่บังคับให้ทานมื้อใหญ่วันละสามมื้อ ก็ให้ลองทานมื้อย่อย 5-7 มื้อตลอดวัน มันจะช่วยรักษาระดับน้ำตาลในเลือดไม่ให้ดิ่งลง และช่วยให้ร่างกายได้รับวิตามินกับสารอาหารมากขึ้นซึ่งร่างกายจำเป็นต้องใช้เพื่อจะได้จดจ่อกับสิ่งที่ต้องทำ การลุกขึ้นมาเคลื่อนไหวดูกลายเป็นเรื่องยากในทันใดเมื่ออาการง่วงเหงาหาวนอนมาเกาะติดกับตัวคุณแน่นทุกยามบ่าย แต่การเพิ่มกิจกรรมทางร่างกายเข้าไปในชีวิตประจำวันจะลดอาการเหน็ดเหนื่อยของคุณลง ออกกำลังกายอย่างน้อยสักสิบนาทีต่อวัน แม้ว่าไอ้ที่คุณทำนั้นหมายถึงการออกไปรีบเดินนอกออฟฟิศ แต่การให้เลือดได้ไหลเวียนและสูดเอาอากาศบริสุทธิ์เข้าปอดบ้างจะช่วยให้คุณมีพลังพร้อมทำงานได้ในทันที มันมีเหตุผลอยู่ว่าทำไมคุณถึงชอบนอนอืดเฉื่อยในหน้าหนาว การออกมารับแดดบ้างเป็นการเพิ่มระดับวิตามินดี ซึ่งมีส่วนช่วยเพิ่มพลังงาน ถ้าหากคุณโชคดีที่ได้เจอวันอากาศสดใส ให้หาโอกาสออกไปเปลี่ยนบรรยากาศกลางแจ้งแทนการจับเจ่าทำงานอยู่ในออฟฟิศ ยิงปืนนัดเดียวได้นกสองตัวเลยด้วยการใช้โอกาสนั้นออกกำลังกายกลางแจ้งไปด้วย! พอเจอระลอกคลื่นแห่งความง่วงเล่นงานปุ๊บ สัญชาตญาณแรกบอกคุณปั๊บให้มองหากาแฟอีกสักแก้ว แต่ช้าก่อน! มันกลับกลายเป็นว่าการดื่มกาแฟวันละมากกว่า 2-3 แก้วนั้นไม่ได้ช่วยเพิ่มพลังงานเลยแม้แต่น้อย และการดื่มช่วงหลังเที่ยงหรือบ่ายก็จะยิ่งกระทบการนอนตอนกลางคืนของคุณให้แย่ลงกว่าเดิมอีก ดังนั้น จำกัดปริมาณการนำคาเฟอีนเข้าสู่ร่างกายไว้ที่วันละสามแก้วหรือน้อยกว่านั้น เพื่อที่คุณจะได้มีพลังงานโดยไม่ต้องเจอผลข้างเคียงให้กระวนกระวายใจ พยายามดื่มกาแฟก่อนมื้อเที่ยง แล้วคุณจะได้กล่าวขอบคุณตัวเองในวันรุ่งขึ้น เมื่อคืนคุณไปดูคอนเสิร์ต แหกตาตื่นจนโต้รุ่งแล้วมาหลับผล็อยไปถึงเที่ยง จากนั้นคุณจำต้องเข้านอนแต่หัวค่ำในคืนถัดมาเพื่อเตรียมพร้อมสำหรับการประชุมงานเวลา 7 โมงเช้า ก็ด้วยตารางการนอนที่มันขึ้นๆ ลงๆ แบบนี้ เลยไม่แปลกใจถ้าคุณจะเหนื่อยหมดแรง! พยายามเข้านอนเป็นเวลาทุกคืน และตื่นให้เป็นเวลาทุกเช้า มันจะช่วยให้ร่างกายได้รับรู้ขอบเขตชัดเจนว่าเมื่อไหร่สมควรนอน และจะช่วยลดความรู้สึกง่วงนอนในระหว่างวันได้ ดนตรีมีผลอย่างยิ่งต่ออารมณ์และสภาพจิตใจ นอกเหนือจากความสามารถที่จะเปลี่ยนสภาวะอารมณ์ของคุณแล้ว ดนตรียังช่วยเพิ่มระดับพลังงานในตัวได้ด้วย การศึกษาสำคัญครั้งหนึ่งแสดงให้เห็นว่าคนที่ฟังเพลง ไม่ว่าจะเสียงดังหรือจังหวะเร็วช้าขนาดไหน จะกระตือรือล้นกว่าคนที่ไม่ได้ฟัง ฉะนั้น คว้าไอพ็อดหรือเปิดวิทยุหาคลื่นโปรดแล้วฟังเพลงกันเถอะ! รูปแบบการหายใจของเรานั้นมีการเปลี่ยนแปลงไปตามอารมณ์และสภาวะจิตใจ ถึงแม้เราจะไม่ล่วงรู้ก็ตาม หากคุณเครียดและเหนื่อยล้า ก็เป็นไปได้ว่าคุณกำลังหายใจ “ทางอก” ซึ่งไม่ได้เติมออกซิเจนให้กับสมองได้เพียงพอ  ลองหายใจเข้าช้าๆ คิดไปว่าคุณกำลังเติมลมใส่ท้องเหมือนกับลูกโป่ง จากนั้นค่อยหายใจออกช้าๆ ทำอย่างนี้สักหนึ่งนาทีหรือนานกว่านั้นจะช่วยปลุกสมองให้ตื่นและทำให้ความคิดอ่านแจ่มใสขึ้น สารอาหารที่ถูกพูดถึงเป็นประจำตัวนี้มีประโยชน์ข้อหนึ่งในหลายๆ ข้อของมันคือการช่วยให้ร่างกายตื่นตัว ถ้าคุณกำลังขบคิดว่ามื้อเที่ยงหรือค่ำจะทานอะไรดี เลือกสั่งเนื้อปลาซาลมอนแล้วจัดการทานกรดไขมันโอเมก้า-3 อันสุดยอดนี้ซะ ถ้าคุณไม่ได้มีโอกาสทานปลาบ่อยนัก ก็แทนที่ด้วยน้ำยาตับปลาเป็นประจำทุกวัน การสาดน้ำเย็นใส่เพื่อนที่กำลังหลับอยู่สักถังหนึ่งไม่ได้เป็นแค่การเล่นตลก มันช่วยให้พวกเขาตื่นได้จริงๆ ถ้าคุณดูเหมือนไม่สามารถทำอะไรให้หายง่วงได้ ให้สาดน้ำเย็นใส่หน้าหรือกระโจนไปอาบน้ำเย็น อุณหภูมิที่เย็นและความรู้สึกของการอาบน้ำจะช่วยให้ระบบไหลเวียนโลหิตทำงานดีขึ้นและทำให้คุณมีสมาธิดีขึ้นกว่าตอนแรก เส้นใยอาหารนั้นแตกต่างไปจากอาหารหลายอย่างที่เรารับประทาน เพราะมันใช้เวลานานกว่าจะย่อยหมด ดังนั้น การรับประทานอาหารที่มีเส้นใยอาหารแล้วปล่อยให้มันค่อยๆ ปล่อยพลังงานสู่ร่างกายตลอดทั้งวัน ลองทานแอปเปิลไม่ปอกเปลือก ถั่วดำหรือธัญพืชรำข้าวแล้วลืมอาการเหนื่อยหน่ายไปซะ การงีบหลับยาวในตอนกลางวันสามารถส่งผลกระทบต่อการนอนในตอนกลางคืนได้ แต่การงีบหลับเพียงช่วงสั้นๆ ในตอนบ่ายอาจเป็นสิ่งที่ร่างกายต้องการเพื่อจะเรียกความแจ่มใสให้ตัวมันเองก็ได้ การงีบเติมพลังอย่างแท้จริงสามารถทำได้โดยงีบสัก 20 นาที แค่นี้ก็เพียงพอต่อร่างกายในการสลัดความเครียดทั้งหลายที่เป็นตัวก่ออาการเหนื่อยล้าขึ้นในใจ อาการง่วงของคุณอาจมีสาเหตุมาจากการขาดวิตามินกับเกลือแร่ที่จำเป็นก็เป็นได้ ถ้าคุณรับประทานแมกนีเซียมน้อยเกินไป ให้ลองใช้อาหารเสริมแมกนีเซียม ซึ่งมีจำหน่ายตามร้านขายอาหารเสริมสุขภาพทั่วไปและสามารถทานได้ทุกวัน ถ้าโต๊ะทำงานรก หรือคุณเพิ่งผ่านการโต้เถียงกับเพื่อนร่วมงานมา หรือยังมีงานกองเป็นพะเนินรอให้ทำอยู่ ทั้งหมดนี้สามารถเพิ่มความเครียดและทำให้คุณเหนื่อยล้ามากกว่าปกติ รับมือกับความเครียดที่คุณรู้ในทุกเวลาที่สามารถทำได้ จัดการกับสิ่งที่ก่อให้เกิดความกังวลใจทันทีที่มันปรากฏขึ้นมาจะช่วยปรับปรุงสภาวะจิตใจของคุณโดยรวมให้ดีขึ้น และยังทำให้คุณมีสมาธิตลอดทั้งวัน การนอนอ่านหนังสือหรือทำงานบนเตียงหรือบนโซฟานุ่มๆ เป็นตัวการสำคัญที่ทำให้คุณเองรู้สึกเหนื่อยเลย แทนที่จะเผยความอ่อนล้าให้ตัวเองโดยการจับเจ่าอยู่ในที่ซึ่งแสนสะดวกสบายจนเกินไป ให้ย้ายไปยังสถานที่ซึ่งคุณยากจะข่มตาหลับลงได้แทน การนั่งทำงานตามร้านกาแฟหรือบนโต๊ะแข็งๆ จะทำให้ยากแก่การอยากนอนกว่าการซุกตัวอยู่ในกองหมอนและผ้าห่ม
ดื่มน้ำมากขึ้น. รับประทานอาหารเช้า. รับประทานบ่อยๆ. ออกกำลังกายให้บ่อยขึ้น. ตากแดดซะบ้าง. ปรับปริมาณคาเฟอีนเข้าสู่ร่างกาย. ปรับวงจรการนอนของคุณ. ฟังเพลง. ลองฝึกบริหารการหายใจ. รับประทานโอเมก้า-3. ลองวารีบำบัด. รับประทานเส้นใยอาหาร. งีบหลับสั้นๆ. รับประทานอาหารเสริมพวกแมกนีเซียม. รับมือกับความเครียด. เปลี่ยนสภาพแวดล้อม.
https://www.wikihow.com/Not-Feel-Sleepy https://www.wikihow.com/Not-Feel-Sleepy
Making Lifestyle Changes Making Immediate Changes to Reduce Drowsiness